***Приложение № 1***

***Към чл. 3 от Правила за извършване на***

***проверки на стратегии за развитие на***

***електронното управление по области на***

***политики и планове за реализацията им***

**ИЗИСКВАНИЯ КЪМ СЪДЪРЖАНИЕТО НА СТРАТЕГИИ ЗА РАЗВИТИЕ НА ЕЛЕКТРОННОТО УПРАВЛЕНИЕ ПО ОБЛАСТИ НА ПОЛИТИКИ**

1. Стратегията за развитие на електронното управление в съответната област на политика (Стратегията) включва следните задължителни елементи:

* I.1. Стратегически фактори за развитие на електронното управление в областта на политиката.
* I.1.1. Стратегическите документи и инициативи на национално ниво
* I.1.2. Стратегическите документи и инициативи на европейско ниво
* I.1.3. Други фактори, обуславяши цифровизацията и прилагането на ИКТ
* I.2. Анализ на текущото състояние на електронното управление в областта на политиката.
* I.2.1. Правна рамка
* I.2.2. Институционална рамка
* I.2.3. Технологична рамка.
* I.2.4. Участници и заинтересовани страни. Взаимодействие между участниците.
* I.2.5. Международно измерение
* I.2.6. SWOT анализ
* I.3. Визия за развитието на електронното управление в областта на политиката.
* I.4. Стратегически цели и подцели на Стратегията.
* I.5. Водещи принципи при изпълнение на Стратегията.

I.6. Модел за развитие на е-управлението в областта на политиката

I.6.1. Организационен модел

I.6.2. Информационен модел

I.6.3. Технологичен модел.

* I.7. Мерки/дейности за постигане на целите, очаквани резултати и индикатори за изпълнение.
* I.8. Източници на финансиране на изпълнението на Стратегията.
* I.9. Подход за управление на Стратегията.
* I.9.1. Координация и контрол.
* I.9.2. Партньорство със заинтересованите страни и публичност.
* I.9.3. Процедура за актуализация на Стратегията.
* I.10. Приложение: Пътна карта/ План за действие.

1. Стратегията разглежда стратегически фактори за развитие на електронното управление в областта на политиката, от които произтичат целите, приоритетите и очакваните резултати относно въвеждането на електронно управление. Обхванати са в пълнота стратегическите документи и инициативи на национално ниво и стратегическите документи и инициативи на европейско ниво, на които се подчинява политиката за развитие на електронното управление в областта.
2. Анализът на текущото състояние на електронното управление в областта на политика, който включва анализ на:

* Нормативната уредба на национално ниво и на ниво ЕС и необходимостта от промени в нормативна уредба в областта на политика.
* Организацията, функцията и задачите на отговорния административен орган и свързаните АО/юридически лица.
* Участниците и заинтересованите страни; взаимодействие между участниците.
* Състоянието на нивото на развитие на информационните технологии в областта на политика - информационни системи (ИС), оперативна съвместимост на ИС, взаимодействие между ИС, портали, ИС за регистри, електронни административни услуги (ЕАУ) и вътрешни ЕАУ, вътрешни ИС на АО; взаимодействие с ИС от други области на политики и трансгранично взаимодействие; електронна идентификация; виртуализация, използване на споделените ресурси на ЕУ, поддръжка на ИКТ; мрежова и информационна сигурност; идентифицирани проблеми и причини, които ги предизвикват; области за подобрение.
* SWOT анализ

1. Визията за развитието на електронното управление в областта на политика отговаря на следните изисквания:

* В контекста е на общата визия на електронното управление.
* Адресира откроените проблеми при анализа на текущото състояние на областта на политика
* Определя целта и посоката на развитието на електронното управление в областта на политиката.

1. Описани са стратегически цели и подцели на Стратегията:

* Целите на Стратегията кореспондират с целите на Актуализираната стратегия за развитие на електронното управление в Република България 2019-2023.
* Всяка стратегическа цел е подразделена на специфични цели/подцели, които водят до изпълнението на стратегическата цел.

1. Описани са водещите принципи за развитие на електронното управление на областта на политиката, вкл. и специфични, ако е релевантно.
2. Представен е модел на развитие на е-управлението в областта на политика, който съответства на/ поддържа:

* Актуализираната стратегия за развитие на електронното управление 2019-2023.
* Водещите принципи на ЕУ.
* Използване на хоризонталните системи на ЕУ и единните модели за предоставяне на ЕАУ и ВЕАУ.
* Изискванията за оперативна съвместимост.
* Изискванията за електронна идентификация.
* Използване на централизирани системи за изграждане и експлоатация на информационни системи.
* Използване на интеграционната шина за обмен на документи.
* Използване на интеграционната шина за удостоверителна и справочна информация.
* Използване на интеграционната шина за достъп и управление на ИТ услуги и данни.
* Използване на споделените ресурси на ЕУ.
* Стандартите и изискванията за киберсигурност и МИС.

1. Стратегията включва конкретни мерки/дейности за постигане на целите, очаквани резултати и индикатори за изпълнение.
2. Посочен е източникът и размерът на финансиране на изпълнението на Стратегията - национално финансиране, финансиране от ЕС или друг източник.
3. Стратегията включва подход за управление, ясно описващ механизмите за координация и контрол, взаимодействие със заинтересованите страни, мерки за публичност и начини и срокове за актуализация при необходимост.
4. За изпълнение на мерките/дейностите за реализация на определените преки цели Пътната карта/Планът за действие за изпълнение на Стратегията дефинира:

* Обхвата.
* Конкретните мерки, които ще бъдат реализирани за определен период.
* Етапите.
* Сроковете на изпълнение на всяка отделна мярка.
* Tекущите индикатори.
* Очакваните резултати.
* Необходимия финансов ресурс и източника на финансиране за всяка мярка поотделно.